Током Првог светског рата црква је знатно оштећена, а обновљена је одмах након рата. У Другом светском рату усташе су спалиле цркву, али је убрзо након тога опет обновљена. Црква је највише оштећена и оскрнављена Одбрамбено-отаџбинском рату 1992—1995. године. Муслиманске снаге под командом Насера Орића су 1992. године запалиле звоник и парохијски дом, док су саму цркву користили као шталу. Том приликом је спаљена целокупна црквена архива и све матичне књиге. Обнова која је уследила у периоду 2001—2003. године успела је да санира претходно насталу штету и спреми цркву за прославу стогодишњице, када ју је Епископ зворничко-тузлански Василије поново осветио.